  Виталий Пронин   Ульчаосысь но азбаръёсысь кудӟем 1 сюрс 100 мурт палэнтэмын, 106-ез больницае шедиз. Пӧлысьтызы 3-ез - пиналъёс.Выль ар шулдыръяськонъёс, шутэтскон нуналъёс кышкыт учыръёстэк ортчизы.Элькунысь полицилэн кивалтӥсезлэн воштӥсез Сергей Козлов ивортэмъя, шаерамы 2 сюрслэсь ятыр шулдыръяськон ужрадъёс ортчизы. Отчы 200 сюрслэсь трос адями пыриськиз. Югдурез чаклазы 2 сюрс котыр полицейскойёс.Ульчаосысь но азбаръёсысь кудӟем 1 сюрс 100 мурт палэнтэмын, 106-ез  больницае шедиз. Пӧлысьтызы 3-ез - пиналъёс.- Выль ар каникулъёс дыръя полицие жингыртӥз 7 сюрслэсь ятыр адями. Пусъемын 221 йыруж: адямиез жугон, сантэман, лушкаськон, кышкатыса яке пӧяса мурт ваньбурез талан но мукет. Оглом административной кыл кутон улэ кыскемын 6 сюрс пала адями.УД  